Case ID: 1182644
Sentence 1: İddiaçı Açıq Səhmdar Cəmiyyəti iddia tələbini onunla əsaslandırmışdır ki, 07 mart 2018-ci il tarixində saat 16:13-də Cavabdeh2 informasiya saytında (keçid: Cavabdeh2/az/news/read/34495) “Məşhur iş adamı: “Deyəndə ki, o bankın müştərisiyəm, mənə gülürlər” başlıqlı məqalə dərc edilmiş, məqalədə “xxxx” MMC-nin sahibi Cavabdeh oğlu bank barəsində həqiqətə uyğun olmayan, əsassız və böhtan xarakterli məlumatlar yaymış, bankı heç bir hüquqi əsas olmadan saxtakarlıqda, özbaşınalıqda ittiham etmiş, daha sonra bütün etik normaları pozaraq tanıdığı iş adamlarına bankla əməkdaşlıq etməməyi tövsiyə etmiş, “müştərinin mənafeyini qorumayan bankla əməkdaşlıq etmək yersizdir”, “mən deyəndə ki, həmin bankın müştərisiyəm, onlarla işləyirəm, mənə gülürlər, bildirirlər ki, bu ən dələduz bankdır” şəklində ifadələr işlətmiş, həmçinin, bankla arasında olan işgüzar münasibətlərlə bağlı məlumatları təhrif edərək, bank tərəfindən onun hesablarından qanunsuz olaraq vəsait silindiyini bildirmiş, qanuni qüvvəyə minmiş məhkəmə qətnaməsi barədə əsassız mülahizələr irəli sürmüşdür.